I Altaposten 11. august ble Carl-Erik Grimstad (V) sitert på at Hammerfest sykehus "ikke klarer å ha anestesiteam på døgnbemanning 24/7, og at fødeavdelingen i realiteten ikke holder kravene til fødeavdeling".
Dette er ikke riktig. Hammerfest sykehus har som akuttsykehus anestesiteam parat 24/7.
16. august ble det videre hevdet at Hammerfest sykehus ikke hadde anestesilege tilgjengelig da en pasient måtte sendes til UNN for behandling.
Det rette er at anestesivakten var tilgjengelig på sykehuset, men ble ikke kontaktet av legevakten i Alta, noe som er bekreftet av legevakten.
Altaposten beklager faktafeilene i artiklene om anestesiteamet ved Hammerfest sykehus.